ขอสอบถามค่ะ ทางนี้มีอะไรกับแฟนแล้วใส่ถุงยาง และเราก็ทานยาคุมค่ะ และหลังจากมีอะไรกับเสร็จเราไปเข้าห้องน้ำแต่มีเลือดออกจากช่องคลอดจากเมื่อคืนตอนเช้าก็ยังมี อยากทราบว่าเป็นเลือดอะไรคะ ใช่ประจำเดือนหรือเปล่าทางนี้ประจำเดือนก็ไม่มา แต่ก็มีอาการก่อนมีอะไรช่วงหนึ่งคือช่องคลอดแห้ง ตกขาวเป็นแป้งขาว อยากทราบว่าจะท้องไหม เพราะป้องกันตลอดค่ะ
สวัสดีค่ะ หากมีเพศสัมพันธ์โดยใส่ถุงยางอนามัยตลอดการมีเพศสัมพันธ์ ถุงยางไม่ขาด ไม่รั่ว โอกาสตั้งครรภ์มีได้น้อยมาก น้อยกว่า 2% ค่ะ ไม่แน่ใจว่ายาคุมที่กินคือยาคุมแบบใด ถ้าเป็นแบบยาคุมแบบแผงรายเดือนกินต่อเนื่อง โอกาสตั้งครรภ์ก็จะยิ่งน้อยลงไปอีก หรือถ้าเป็นยาคุมแบบฉุกเฉินก็อาจจะช่วยลดโอกาสตั้งครรภ์ลงไปได้บ้าง แต่ไม่เท่ายาคุมแบบแผง แต่อาจทำให้มีเลือดออกผิดปกติทางช่องคลอดตามมาในอีกประมาณ 1-2 สัปดาห์ได้ค่ะหากเป็นเลือดออกหลังมีเพศสัมพันธ์ทันที อาจเกิดจากการฉีกขาดของอวัยวะเพศภายนอก การมีเนื้องอกที่ปากมดลูก หรือการติดเชื้อที่ช่องคลอดหรือปากมดลูกควรสังเกตอาการ หากเลือดยังออกกระปริดกระปรอยเรื้อรัง ควรไปพบแพทย์เพื่อตรวจเพิ่มเติม หากเป็นแผลฉีกขาดเล็กๆส่วนใหญ่จะหายเองได้ หรือหากมีเลือดออกสัมพันธ์กับการมีเพศสัมพันธ์ทุกครั้ง ก็ควรไปพบแพทย์เช่นกันเบื้องต้นงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาใดๆมากินหรือเหน็บช่องคลอดเอง